钦定古今图书集成/明伦汇编/官常典/第100卷 > 德懿王祐榕
## 钦定古今图书集成/明伦汇编/官常典/第100卷 > 德懿王祐榕

按《明外史德庄王传》：“懿王祐榕，德庄王见潾子也。正
德十一年袭封。时租赋虽渐减，而奸民投占日益广。
嘉靖十二年，诏巡抚邵锡清理。锡察革过严，与祐榕
相讦奏，锡持之益急。仪卫司军额千七百人，逃绝者
以馀丁补。锡谓非制，檄济南知府杨抚，于领饷时籍
诸补充者勿与。军校大哗，毁府门。诏逮问长史梁谷”、
杨孟法戍，仪卫副薛举及军校陶荣，谕王守侯度毋
徇群小，滋多事。是役也，锡故激致其罪，不尽祐、榕过
云。嘉靖十八年薨，谥曰“懿王。”长子东平王厚炖先卒，
厚炖子载墱嗣，追谥厚炖怀王。万历二年薨，谥曰“恭
王。”子翊錧嗣，十六年薨，谥曰“定王。”子常嗣，崇祯五
年薨。世子“由”未袭，卒，次子《由枢》嗣。